Fabrikken DMT-Online i Sæby producerer radiosystemer, kabler og antenner. Men i weekenden gik fabrikken i en noget anden retning.

DMT-Online producerer forskellige former for elektronikudstyr såsom radiosystemer, kabler og antenner. Men i weekenden åbnede fabrikken pludselig sine lokaler op til gæster, der er nysgerrigere på nordjysk kunst og kunsthåndværk. DMT-Online har givet flere nordjyske kunstnere lov til at udstille deres værker i fabrikkens mødelokaler og kontorer. - Jeg var skeptisk i starten, men nu synes jeg, at det er blevet rigtig godt heroppe. Og dem, der har været forbi, synes også, det har været rigtig godt, siger Solveig Sørensen, direktør hos DMT-Online. Det er trædrejeren Henning Nielsen, der har taget initiativ til udstillingen i de utraditionelle omgivelser. - Jeg synes, at de her lokaler indbyder til det, og så bildte jeg fabrikken ind, at det ville pynte, hvis vi fik nogle kunstnere herud for at udstille sine værker, siger Henning Nielsen.